**Dohoda o skončení nájmu nebytových priestorov**

**Prenajímateľ**: Mesto Tvrdošín /ďalej len „prenajímateľ“/

Zastúpené: primátorom Ing. Ivanom Šaškom

so sídlom: Trojičné námestie 185/2, 027 44 Tvrdošín,

bankové spojenie: VÚB D. Kubín, expozitúra Tvrdošín

IBAN: SK27 0200 0000 0021 1763 2457

IČO: 00314901

DIČ: 2020573929

 (prenajímateľ nie je platcom DPH.)

**Nájomca**: Jozef Kopta ORION /ďalej len „nájomca“/

Sídlo: Medvedzie 147/28-18, 027 44 Tvrdošín

IČO: 17810884

DIČ: 1021485584

IBAN: SK30 0900 0000 0000 5419 9668

uzavreli túto

**Dohodu o skončení nájmu**

### **Čl. I**

###### **Predmet nájmu**

Nájomca, na základe Zmluvy o nájme nebytových priestorov č. 03/2016-INÉ zo dňa 28.12.2015 (ďalej „Zmluva“) uzavretej s prenajímateľom na dobu určitú do 31.12.2020, užíva ako nájomca nebytový priestor – objekt vybavenosti na termálnom kúpalisku Oravice postavený na pozemku C-KN parcela č. 12309 v k.ú. Oravice (Tvrdošín). Vlastníctvo prenajímateľa k uvedenej nehnuteľnosti je zapísané v katastri nehnuteľností katastrálne územie Oravice, na liste vlastníctva č. 2371.

**Čl. II**

###### **Skončenie nájmu**

Prenajímateľ a nájomca sa dohodli, že:

1. Nájom nebytového priestoru uvedeného v článku I. skončí dňom 17. marca 2016, na základe Žiadosti o ukončenie nájomnej zmluvy.

### **Čl. III**

### **Vrátenie veci**

### Prenajímateľ a nájomca po prehliadke nebytového priestoru a po preskúmaní svojich účtovných dokladov zhodne vyhlasujú, že:

1. Nájomca vracia nebytový priestor uvedený v článku I. v stave spôsobilom k užívaniu.
2. Nájomca zaplatí prenajímateľovi nájomné a zálohy za služby spojené s užívaním nebytového priestoru za:

- rok 2015 v zmysle vyúčtovania zálohových platieb za rok 2015, ktoré bude nájomcovi doručené v zmysle Zmluvy o nájme nebytových priestorov za celú dobu trvania nájmu najneskôr do 30.04.2016.

- obdobie od 01.01.2016 do ukončenia prenájmu, t.j. 17.03.2016 v zmysle vyúčtovania zálohových platieb, ktoré bude nájomcovi doručené v zmysle Zmluvy, t.j. do 31.05.2017.

**Čl. IV**

**Spoločné ustanovenia**

1. Prenajímateľ a nájomca zhodne vyhlasujú, že sú spôsobilí na právne úkony, že ich zmluvná voľnosť nie je obmedzená a že táto dohoda obsahuje ich slobodnú, vážnu, určitú a zrozumiteľnú vôľu, ktorú prejavili bez tiesne a nevýhodných podmienok, čo potvrdzujú svojimi podpismi na tejto dohode.
2. Táto dohoda nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni jej zverejnenia na webovom sídle prenajímateľa.
3. Táto dohoda bola vyhotovená v 2 rovnopisoch, z toho 1 x pre prenajímateľa a 1x pre nájomcu.
4. Nájomca súhlasí so spracovaním osobných údajov podľa zákona NR SR č. 122/2013 Z.z. o ochrane osobných údajov v znení neskorších predpisov.

V Tvrdošíne dňa

Za prenajímateľa: Za nájomcu:

 ............................. .............................

 Ing. Ivan Šaško Jozef Kopta

 primátor mesta